चििकत्सक को वापस लगाने की मांग
भास्कर संवाददाता | झुंझुनूं
शहरके लोगों ने बीडीके अस्पताल के हड्डी एवं जोड़ रोग विशेषज्ञ डॉ. जगदेव चौधरी का एपीओ आदेश निरस्त कराने की मांग की है।
चिकित्सा मंत्री के नाम कलेक्टर एसएस सोहता को दिए गए ज्ञापन में लोगों ने मिलकर बताया कि बीडीके अस्पताल में ऑर्थो के चार पद स्वीकृत हैं। तीन पद तो पहले से ही रिक्त चल रहे थे। डॉ जगदेव चौधरी एकमात्र डॉक्टर थे, जिन्हें भी एपीओ कर दिया गया है। झंुझुनूं जिले में सड़क हादसों के शिकार लोगों को हड्डी रोग विशेषज्ञ की नितांत आवश्यकता होती है। वैसे भी काम में निपुण होने के कारण उक्त चिकित्सक रोग सैकड़ों लोगों को इलाज देते थे। ऑर्थो स्पेशलिस्ट होने के कारण अब हड्डियों के इलाज के लिए लोगों को सीकर या जयपुर जाना पड़ रहा है। कलक्टर को ज्ञापन देने वालों में मनोहर धूपिया, धर्मपाल बंशीवाल, रमेश कुमार, मो. आरिफ, इब्राहिम खान, उस्मान खान, विनोद स्वामी, सूर्या, संपतराम बारूपाल, बरकत अली, राजेश थाकन, अकराज, जाकिर अब्बासी आदि शामिल थे
झुंझुनूं . बीडीके अस्पताल में हड्डी रोग विशेषज्ञ को बहाल करने की मांग करते शहर के लोग।
hin_Deva bho_Deva hin_Deva hin_Deva hin_Deva